Pompierii dâmbovițeni au intervenit în cazul unui eveniment rutier pe A1, km 49, sensul spre Pitești.
Garda de Intervenție Potlogi a intervenit cu o autospecială de intervenție și un echipaj SMURD.
La fața locului o persoană a fost evaluată de către echipajul medical, ulterior aceasta refuzând transportul la spital.
Concomitent au asigurate și măsurile de prevenire și stingere a incendiilor.
Dacă partea carosabilă este umedă reduceți considerabil viteza pentru a putea opri în condiții de siguranţă, având în vedere că distanţa de frânare este mult mai mare. Nu bruscați comenzile autovehiculelor, ci folosiți frâna de motor pentru încetinire!
Curăţaţi farurile şi blocurile de semnalizare şi folosiţi corespunzător instalaţia de ventilaţie – climatizare!
Sporiţi atenţia la intrările şi ieşirile de pe poduri sau la încrucişările cu autovehiculele cu gabarit mare şi evitaţi oprirea sau staţionarea în dreptul copacilor de pe marginea drumurilor, pe care vântul puternic îi poate rupe.
Pentru evitarea blocajelor de trafic, nu vă angajați în depășirea coloanelor de autovehicule staționate și permiteți accesul utilajelor de deszăpezire!